ddrg/super_eurlex huggingface dataset:
Neuvoston asetus (ETY) N:o 2146/90, annettu 16 päivänä heinäkuuta 1990, "alkuperätuotteiden" käsitteen määritelmää ja hallinnollisen yhteistyön menetelmiä koskevan pöytäkirjan N:o 3 muuttamisesta tehdyn ETY-Islanti-sekakomitean päätöksen N:o 3/90 soveltamisesta



Virallinen lehti nro L 199 , 30/07/1990 s. 0005 - 0005

Suomenk. erityispainos Alue 2 Nide 7 s. 0137

Ruotsink. erityispainos Alue 2 Nide 7 s. 0137



NEUVOSTON ASETUS (ETY) N:o 2146/90, annettu 16 päivänä heinäkuuta 1990, "alkuperätuotteiden" käsitteen määritelmää ja hallinnollisen yhteistyön menetelmiä koskevan pöytäkirjan N:o 3 muuttamisesta tehdyn ETY-Islanti-sekakomitean päätöksen N:o 3/90 soveltamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Euroopan talousyhteisön ja Islannin tasavallan 22 päivänä heinäkuuta 1972 allekirjoitettu sopimus(1) tuli voimaan 1 päivänä tammikuuta 1973, mainittuun sopimukseen erottamattomana osana kuuluvassa "alkuperätuotteiden" käsitteen määritelmää ja hallinnollisen yhteistyön menetelmiä koskevassa pöytäkirjassa N:o 3 olevan 28 artiklan nojalla sekakomitea on tehnyt päätöksen N:o 3/90, mainitun pöytäkirjan muuttamisesta, ja tämä päätös on pantava täytäntöön yhteisössä, ON ANTANUT TÄMÄN ASETUKSEN: 1 artikla ETY-Islanti-sekakomitean päätöstä N:o 3/90 sovelletaan yhteisössä. Päätöksen teksti on tämän asetuksen liitteenä. 2 artikla Tämä asetus tulee voimaan sinä päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1990. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä heinäkuuta 1990. Neuvoston puolesta Puheenjohtaja G. DE MICHELIS (1) EYVL N:o L 301, 31.12.1972, s. 2
KOMISSION ASETUS (ETY) N:o 2766/90, annettu 27 päivänä syyskuuta 1990, rapsin-, rypsin- ja auringonkukansiementen interventiokeskuksista annetun asetuksen (ETY) N:o 1726/82 muuttamisesta viidennen kerran



Virallinen lehti nro L 267 , 29/09/1990 s. 0013 - 0013

Suomenk. erityispainos Alue 3 Nide 33 s. 0228

Ruotsink. erityispainos Alue 3 Nide 33 s. 0228



KOMISSION ASETUS (ETY) N:o 2766/90, annettu 27 päivänä syyskuuta 1990, rapsin-, rypsin- ja auringonkukansiementen interventiokeskuksista annetun asetuksen (ETY) N:o 1726/82 muuttamisesta viidennen kerran EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 2902/89(2), ja erityisesti sen 24 artiklan 2 kohdan, sekä katsoo, että rapsin-, rypsin- ja auringonkukansiementen interventiokeskuksista 30 päivänä kesäkuuta 1982 annetussa komission asetuksessa (ETY) N:o 1726/82(3), sellaisena kuin se on viimeksi muutettuna asetuksella (ETY) N:o 2345/86(4), vahvistetaan luettelo yhteisön interventiokeskuksista, Saksan yhdistymisen seurauksena olisi säädettävä interventiokeskuksista entisen Saksan demokraattisen tasavallan alueella; Karstädt, Magdeburg ja Riesa täyttävät vaatimukset, joita edellytetään rapsin- ja rypsinsiemenien interventiokeskuksiksi valittavilta, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 1726/82 liitteessä olevaa A osaa Saksan liittotasavallan osalta seuraavasti: "Saksan liittotasavalta - Augsburg - Bamberg - Düsseldorf - Hampuri - Karstädt - Magdeburg - Mannheim - Plochingen - Regensburg - Riesa - Würzburg". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 3 päivästä lokakuuta 1990. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä syyskuuta 1990. Komission puolesta Ray MAC SHARRY Komission jäsen (1) EYVL N:o 172, 30.9.1966, s. 3025/66 (2) EYVL N:o L 280, 29.9.1989, s. 2 (3) EYVL N:o L 189, 1.7.1982, s. 64 (4) EYVL N:o L 203, 26.7.1986, s. 23
KOMISSION ASETUS (ETY) N:o 3787/90, annettu 19 päivänä joulukuuta 1990, yhteisön sianliha-alan edustavien markkinoiden luettelosta annetun asetuksen (ETY) N:o 2123/89 muuttamisesta



Virallinen lehti nro L 364 , 28/12/1990 s. 0026 - 0026

Suomenk. erityispainos Alue 3 Nide 36 s. 0048

Ruotsink. erityispainos Alue 3 Nide 36 s. 0048



KOMISSION ASETUS (ETY) N:o 3787/90, annettu 19 päivänä joulukuuta 1990, yhteisön sianliha-alan edustavien markkinoiden luettelosta annetun asetuksen (ETY) N:o 2123/89 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on viimeksi muutettuna asetuksella (ETY) N:o 1249/89(2), ja erityisesti sen 4 artiklan 6 kohdan, sekä katsoo, että yhteisön sianliha-alan edustavien markkinoiden luettelo vahvistetaan komission asetuksella (ETY) N:o 2123/89(3), sellaisena kuin se on muutettuna asetuksella (ETY) N:o 1786/90(4), Saksan yhdistymisen ja Portugalin liittymisen toisen vaiheen takia on tärkeää mukauttaa tai perustaa noteerauskeskukset tai markkinat näille jäsenvaltioille ja tämän vuoksi muuttaa asetuksen (ETY) N:o 2123/89 liitteessä tarkoitettua luetteloa yhteisön edustavista sianliha-alan markkinoista, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2123/89 liite seuraavasti: 1) Korvataan 3 kohta seuraavasti: "3 Seuraavien noteeraus keskusten ryhmä: Kiel, Hampuri, Bremen, Hannover, Oldenburg, Münster, Düsseldorf, Trier, Frankfurt am Main, Stuttgart, Nürnberg, München, Schwerin, Potsdam, Magdeburg, Erfurt, Dresden." 2) Lisätään kohta seuraavasti: "12 Seuraavien markkinoidenryhmä: Famalicão, Coimbra, Leiria, Montijo, Póvoa da Galega, Rio Maior, Évora, Monchique." 2 artikla Tämä asetus tulee voimaan 1 päivänä tammikuuta 1991. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 1990. Komission puolesta Ray MAC SHARRY Komission jäsen (1) EYVL N:o L 282, 1.11.1975, s. 1 (2) EYVL N:o L 129, 11.5.1989, s. 12 (3) EYVL N:o L 203, 15.7.1989, s. 23 (4) EYVL N:o L 163, 29.6.1990, s. 54
Komission asetus (ETY) N:o 3821/90, annettu 19 päivänä joulukuuta 1990, tuontitodistusjärjestelmän soveltamista Jugoslaviasta peräisin oleviin tuoreisiin hapankirsikoihin koskevista erityisistä yksityiskohtaisista säännöistä annetun asetuksen (ETY) N:o 1385/88 muuttamisesta



Virallinen lehti nro L 366 , 29/12/1990 s. 0045 - 0045

Suomenk. erityispainos Alue 3 Nide 36 s. 0055

Ruotsink. erityispainos Alue 3 Nide 36 s. 0055



KOMISSION ASETUS (ETY) N:o 3821/90, annettu 19 päivänä joulukuuta 1990, tuontitodistusjärjestelmän soveltamista Jugoslaviasta peräisin oleviin tuoreisiin hapankirsikoihin koskevista erityisistä yksityiskohtaisista säännöistä annetun asetuksen (ETY) N:o 1385/88 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon valvontajärjestelmän käyttöön ottamisesta Jugoslaviasta peräisin olevien tuoreiden hapankirsikoiden tuonnissa 28 päivänä huhtikuuta 1988 annetun neuvoston asetuksen (ETY) N:o 1200/88(1), sellaisena kuin se on viimeksi muutettuna asetuksella (ETY) 1656/90(2) ja erityisesti sen 3 artiklan, sekä katsoo, että siirtymäkauden toisesta vaiheesta alkaen komission asetuksessa (ETY) N:o 1385/88(3), sellaisena kuin se on muutettuna asetuksella (ETY) N:o 1663/90(4), säädettyä tuontitodistusjärjestelmää sovelletaan Portugaliin; tästä syystä olisi mukautettava kyseistä asetusta, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Poistetaan asetuksen (ETY) N:o 1385/88 2 artiklan 2 kohta. 2 artikla Tämä asetus tulee voimaan 1 päivänä tammikuuta 1991. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 1990. Komission puolesta Ray MAC SHARRY Komission jäsen (1) EYVL N:o L 115, 3.5.1988, s. 7 (2) EYVL N:o L 155, 21.6.1990, s. 5 (3) EYVL N:o L 128, 21.5.1988, s. 19 (4) EYVL N:o L 155, 21.6.1990, s. 20
Komission asetus (ETY) N:o 3301/90, annettu 15 päivänä marraskuuta 1990, yhteisössä suoraan kulutukseen tarkoitetulle voiöljylle tarjouskilpailulla myönnettävästä tuesta annetun asetuksen (ETY) N:o 429/90 muuttamisesta



Virallinen lehti nro L 317 , 16/11/1990 s. 0024 - 0024

Suomenk. erityispainos Alue 3 Nide 35 s. 0132

Ruotsink. erityispainos Alue 3 Nide 35 s. 0132



KOMISSION ASETUS (ETY) N:o 3301/90, annettu 15 päivänä marraskuuta 1990, yhteisössä suoraan kulutukseen tarkoitetulle voiöljylle tarjouskilpailulla myönnettävästä tuesta annetun asetuksen (ETY) N:o 429/90 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 3117/90(2), ja erityisesti sen 7 a artiklan 3 kohdan, sekä katsoo, että komission asetuksessa (ETY) N:o 429/90(3), sellaisena kuin se on viimeksi muutettuna asetuksella (ETY) N:o 2617/90(4), säädetään mahdollisuudesta myöntää tukea yhteisössä valmistetusta voista tai kermasta peräisin olevalle voiöljylle, jos voin ollessa kyseessä interventioelimet eivät ole ostaneet sitä eikä sille ole myönnetty yksityisen varastoinnin tukea; asetuksen (ETY) N:o 804/68 7a artiklan 2 kohdan b alakohdassa säädetään, mainitun asetuksen viimeisen muutoksen jälkeen, että komissio voi toteuttaa erityistoimenpiteitä lisätäkseen erityisesti voin menekkimahdollisuuksia huolimatta siitä, onko kyseiselle tuotteelle myönnetty yksityisen varastoinnin tukea; tämän vuoksi asetusta (ETY) N:o 429/90 olisi muutettava, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 429/90 seuraavasti: 1) Poistetaan 1 artiklan 1 kohdassa sanat "eikä sille ole myönnetty yksityisen varastoinnin tukea". 2) Korvataan 4 artiklan 1 kohdassa toinen virke seuraavasti: "Jos voiöljy on valmistettu voista, tarjouksen tekijän on myös kirjallisesti sitouduttava käyttämään sellaista voita, jota interventioelimet eivät ole ostaneet." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä marraskuuta 1990. Komission puolesta Ray MAC SHARRY Komission jäsen (1) EYVL N:o L 148, 28.6.1968, s. 13 (2) EYVL N:o L 303, 31.10.1990, s. 5 (3) EYVL N:o L 45, 21.2.1990, s. 8 (4) EYVL N:o L 249, 12.9.1990, s. 5
Komission asetus (ETY) N:o 529/91, annettu 4 päivänä maaliskuuta 1991, hedelmä- ja vihannesalalla ostohintoihin sovellettavista mukautuskertoimista annetun asetuksen (ETY) N:o 3587/86 muuttamisesta



Virallinen lehti nro L 058 , 05/03/1991 s. 0019 - 0019

Suomenk. erityispainos Alue 3 Nide 36 s. 0187

Ruotsink. erityispainos Alue 3 Nide 36 s. 0187



KOMISSION ASETUS (ETY) N:o 529/91, annettu 4 päivänä maaliskuuta 1991, hedelmä- ja vihannesalalla ostohintoihin sovellettavista mukautuskertoimista annetun asetuksen (ETY) N:o 3587/86 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1) sellaisena kuin se on viimeksi muutettuna asetuksella (ETY) N:o 3920/90(2), ja erityisesti sen 16 artiklan 4 kohdan, sekä katsoo, että komission asetuksessa (ETY) N:o 3587/86(3), sellaisena kuin se on viimeksi muutettuna asetuksella (ETY) N:o 3545/90(4), vahvistetaan mukautuskertoimet niiden hintojen laskemiseksi, joilla ostetaan tuotteita, joilla on erilaiset ominaisuudet kuin perus- ja ostohinnan vahvistamisessa käytetyillä tuotteilla, Bravo de esmolfe-, Casa nova de Alcobaça- ja Riscadinha-omenalajikkeiden sekä Rocha- ja Carapinheira -päärynälajikkeiden hintojen noteeraaminen yhteisön edustavilla markkinoilla viimeksi kuluneiden markkinointivuosien aikana edellyttää näiden lajikkeiden mukautuskertoimien tarkistamista Portugalin liittymisen toisen vaiheen voimaantulon yhteydessä, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3587/86 seuraavasti: - lisätään liitteessä VIII "Päärynät" olevan a alakohdan ensimmäiseen luetelmakohtaan maininnat Rocha ja Carapiheira, - lisätään liitteessä X "Omenat" olevan a kohdan ensimmäiseen luetelmakohtaan maininnat Bravo de esmolfe, Casa nova de Alcobaça ja Riscadinha. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä maaliskuuta 1991. Komission puolesta Ray MAC SHARRY Komission jäsen (1) EYVL N:o L 118, 20.5.1972, s. 1 (2) EYVL N:o L 375, 31.12.1990, s. 17 (3) EYVL N:o L 334, 27.11.1986, s. 1 (4) EYVL N:o L 344, 8.12.1990, s. 22
Neuvoston asetus (ETY) N:o 730/91, annettu 21 päivänä maaliskuuta 1991, tiettyjen Turkista peräisin olevien maataloustuotteiden tuonnista yhteisöön annetun asetuksen (ETY) N:o 1180/77 muuttamisesta



Virallinen lehti nro L 080 , 27/03/1991 s. 0003 - 0003

Suomenk. erityispainos Alue 3 Nide 36 s. 0222

Ruotsink. erityispainos Alue 3 Nide 36 s. 0222



NEUVOSTON ASETUS (ETY) N:o 730/91, annettu 21 päivänä maaliskuuta 1991, tiettyjen Turkista peräisin olevien maataloustuotteiden tuonnista yhteisöön annetun asetuksen (ETY) N:o 1180/77 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että uusista myönnytyksistä Turkin maataloustuotteiden tuonnissa yhteisöön 17 päivänä toukokuuta 1977 tehdyssä ETY Turkki -assosiointineuvoston päätöksessä n:o 1/77 olevassa liitteessä IV määrätään, että Turkista peräisin olevan käsittelemättömän, CN-koodeihin 1509 10 10, 1509 10 90 ja 1510 00 10 kuuluvan oliiviöljyn yhteisöön tuontiin sovellettavasta maksusta mahdollisesti vähennettävä lisämäärä vahvistetaan kullekin soveltamisvuodelle yhteisön ja Turkin kirjeenvaihdolla, neuvoston asetuksella (ETY) N:o 1180/77(1), sellaisena kuin se on viimeksi muutettuna asetuksella (ETY) N:o 4016/88(2), edellä mainittu päätös pantiin täytäntöön erityisesti oliiviöljyn osalta, sopimuspuolet ovat sopineet kirjeenvaihdolla kyseisen lisämäärän vahvistamisesta 10,88 ecuksi 100 kilogrammaa kohti 1 päivän marraskuuta 1987 ja 31 päivän joulukuuta 1991 väliseksi ajanjaksoksi, ja tämän vuoksi olisi muutettava asetuksessa (ETY) N:o 1180/77 oleva 9 artikla, ON ANTANUT TÄMÄN ASETUKSEN: 1 artikla Korvataan asetuksessa (ETY) N:o 1180/77 olevan 9 artiklan 1 kohdan b alakohta seuraavasti: "b) Turkin tästä öljystä 10,88 ecun rajoissa 100 kilogrammaa kohti kantamaa erityistä vientimaksua vastaava määrä; tätä määrää korotetaan 1 päivästä marraskuuta 1987 31 päivään joulukuuta 1991 10,88 eculla 100 kilogrammaa kohti. " 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä maaliskuuta 1991. Neuvoston puolesta Puheenjohtaja G. WOHLFART (1) EYVL N:o L 142, 9.6.1977, s.10 (2) EYVL N:o L 358, 27.12.1988, s. 3
Neuvoston asetus (ETY) N:o 1604/91, annettu 10 päivänä kesäkuuta 1991, tuen myöntämistä ja rahoitusta humalantuottajille koskevista yleisistä säännöistä annetun asetuksen (ETY) N:o 1037/72 muuttamisesta



Virallinen lehti nro L 149 , 14/06/1991 s. 0013 - 0013

Suomenk. erityispainos Alue 3 Nide 37 s. 0254

Ruotsink. erityispainos Alue 3 Nide 37 s. 0254



NEUVOSTON ASETUS (ETY) N:o 1604/91, annettu 10 päivänä kesäkuuta 1991, tuen myöntämistä ja rahoitusta humalantuottajille koskevista yleisistä säännöistä annetun asetuksen (ETY) N:o 1037/72 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1), sellaisena kuin se on viimeksi muutettuna asetuksella (ETY) N:o 3577/90(2), ja erityisesti sen 13 artiklan 3 kohdan, ottaa huomioon komission ehdotuksen, sekä katsoo, että lisättäessä asetuksella (ETY) N:o 2780/90(3) asetukseen (ETY) N:o 1696/71 12 a artikla tehdään uusi viittaus humalantuottajille myönnettäviin tukiin; tämän vuoksi on tarpeen muuttaa asetuksen (ETY) N:o 1037/72(4) 1 ja 5 artikla tukien myöntämistä humalantuottajille koskevien uusien säännösten huomioon ottamiseksi, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1037/72 1 artiklassa ilmaisu "12 artiklan" ilmaisulla "12 ja 12 a artiklan", ja 5 artiklassa ilmaisu "12 artiklassa" ilmaisulla "12 ja 12 a artiklassa". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisön virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 10 päivänä kesäkuuta 1991. Neuvoston puolesta Puheenjohtaja J.-C. JUNCKER (1) EYVL N:o L 175, 4.8.1971, s. 1 (2) EYVL N:o L 353, 17.12.1990, s. 23 (3) EYVL N:o L 265, 28.9.1990, s. 1 (4) EYVL N:o L 118, 20.5.1972, s. 19
KOMISSION ASETUS (ETY) N:o 1906/91, annettu 28 päivänä kesäkuuta 1991, yksityiskohtaisista säännöistä herneitä, härkäpapuja ja makeita lupiineja koskevien erityistoimenpiteiden soveltamisesta annetun asetuksen (ETY) N:o 3540/85 muuttamisesta



Virallinen lehti nro L 169 , 29/06/1991 s. 0046 - 0046

Suomenk. erityispainos Alue 3 Nide 38 s. 0042

Ruotsink. erityispainos Alue 3 Nide 38 s. 0042



KOMISSION ASETUS (ETY) N:o 1906/91, annettu 28 päivänä kesäkuuta 1991, yksityiskohtaisista säännöistä herneitä, härkäpapuja ja makeita lupiineja koskevien erityistoimenpiteiden soveltamisesta annetun asetuksen (ETY) N:o 3540/85 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon herneitä, härkäpapuja ja makeita lupiineja koskevista erityistoimenpiteistä 18 päivänä toukokuuta 1982 annetun neuvoston asetuksen (ETY) N:o 1431/82(1), sellaisena kuin se on viimeksi muutettuna asetuksella (ETY) N:o 1624/91(2), ja erityisesti sen 3 artiklan 7 kohdan ja 6 a artiklan, sekä katsoo, että asetuksen (ETY) N:o 1431/82 3 a artiklassa säädetään herneiden, härkäpapujen ja makeiden lupiinien tuotannon arvioimisesta ja toteamisesta; tämän toimen jälkeen entisen Saksan demokraattisen tasavallan alueelta korjattuja määriä ei oteta huomioon, neuvoston asetuksen (ETY) N:o 1625/91(3) 2 artiklan 2 kohdassa ja 3 artiklan 2 kohdassa säädetään, että vakiolaatua parempaa laatua pidetään vakiolaatuna, ja tässä asetuksessa säädetyt toimenpiteet ovat kuivarehujen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan komission asetus (ETY) N:o 3540/85(4) seuraavasti: 1) Lisätään 24 a artiklan 1 kohdan viimeisen luetelmakohdan jälkeen kohta seuraavasti: "Tuotantoa arvioitaessa ja todettaessa ei kuitenkaan oteta huomioon entisen Saksan demokraattisen tasavallan alueelta korjattuja määriä." 2) Lisätään liitteeseen I seuraava: "d) Jos herneiden, härkäpapujen ja makeiden lupiinien kosteus- ja epäpuhtauspitoisuuksien kokonaismäärä on pienempi kuin 16 prosenttia, a alakohdassa tarkoitettua yleiskaavaa soveltamalla saatu paino on sama kuin jos kosteus ja epäpuhtaudet olisivat yhteensä 16 prosenttia." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1991. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä kesäkuuta 1991. Komission puolesta Ray MAC SHARRY Komission jäsen (1) EYVL N:o L 162, 12.6.1982, s. 28 (2) EYVL N:o L 150, 15.6.1991, s. 10 (3) EYVL N:o L 150, 15.6.1991, s. 11 (4) EYVL N:o L 342, 19.12.1985, s. 1
KOMISSION ASETUS (ETY) N:o 2270/91, annettu 29 päivänä heinäkuuta 1991, rasvattoman maitojauheen julkista varastointia koskevista yksityiskohtaisista soveltamissäännöistä annetun asetuksen (ETY) N:o 625/78 muuttamisesta



Virallinen lehti nro L 208 , 30/07/1991 s. 0035 - 0035

Suomenk. erityispainos Alue 3 Nide 38 s. 0091

Ruotsink. erityispainos Alue 3 Nide 38 s. 0091



KOMISSION ASETUS (ETY) N:o 2270/91, annettu 29 päivänä heinäkuuta 1991, rasvattoman maitojauheen julkista varastointia koskevista yksityiskohtaisista soveltamissäännöistä annetun asetuksen (ETY) N:o 625/78 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1630/91(2), ja erityisesti sen 7 artiklan 5 kohdan, sekä katsoo, että komission asetuksen (ETY) N:o 625/78(3), sellaisena kuin se on viimeksi muutettuna asetuksella (ETY) N:o 890/91(4), 2 artiklan 6 kohdassa säädetään säännöksistä varastointikustannusten korvaamisen osalta, jos tarkastuksessa ilmenee, että rasvaton maitojauhe ei ole mainitun asetuksen 1 artiklan 1 kohdan vaatimusten mukaista; näiden säännösten soveltamisessa on käytännön ongelmia; asiasta on säädettävä muita yksityiskohtaisia sääntöjä, jotka ottavat paremmin huomioon interventioelimelle koituvat todelliset varastointikustannukset, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 625/78 2 artiklan 6 kohta seuraavasti: 1 Korvataan kolmas luetelmakohta seuraavasti: "- maksamaan kyseisten määrien varastointikustannukset haltuunottopäivästä luovutuspäivään." 2 Lisätään luetelmakohta seuraavasti: "Nämä varastointikustannukset vahvistetaan kiinteästi tonnia kohden seuraavasti: a) 17 ecua kiinteille kustannuksille; b) 0,08 ecua varastointipäivältä varastokustannuksille; c) jos maksu on suoritettu, rahoituskustannukset lasketaan maksupäivästä ostohinnan ja asetuksen (ETY) N:o 411/88(*) mukaisen korkotason mukaan lisättynä kahdella prosenttiyksiköllä. (*) EYVL N:o L 40, 13.2.1988, s. 25" 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä heinäkuuta 1991. Komission puolesta Ray MAC SHARRY Komission jäsen (1) EYVL N:o L 148, 28.6.1968, s. 13 (2) EYVL N:o L 150, 15.6.1991, s. 19 (3) EYVL N:o L 84, 31.3.1978, s. 19 (4) EYVL N:o L 90, 11.4.1991, s. 21